Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums likumā “Par autoceļiem”**

***(Nr. 1059/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(3)** | **Ministru kabineta atzinums** | **Komisijas atzinums** |
|  | Izdarīt likumā "Par autoceļiem" (Latvijas Republikas Augstākās Padomes un Valdības Ziņotājs, 1992, 13./14. nr.; Latvijas Republikas Saeimas un Ministru Kabineta Ziņotājs, 1994, 5. nr.; 1997, 22. nr.; 2002, 21. nr.; 2003, 23. nr.; 2004, 23. nr.; 2005, 24. nr.; 2006, 24. nr.; 2007, 12., 24. nr.; 2009, 3., 8., 22. nr.; Latvijas Vēstnesis, 2010, 174., 205. nr.; 2011, 204. nr.; 2013, 232., 250. nr.; 2017, 90. nr.) šādu grozījumu: |  |  |  |  |
| **12. pants. Autoceļu finansēšana**  (4) Valsts budžeta finansējumu programmai "Valsts autoceļu fonds" veido prognozētie valsts budžeta ieņēmumi no transportlīdzekļu ekspluatācijas nodokļa, autoceļu lietošanas nodevas un 80 procenti no prognozētajiem valsts budžeta ieņēmumiem no akcīzes nodokļa par naftas produktiem, ja gadskārtējā valsts budžeta likumā nav noteikts citādi. Valsts autoceļu sakārtošanai un atjaunošanai finansējums tiek piešķirts saskaņā ar Valsts autoceļu sakārtošanas programmu. Plānojot gadskārtējo budžetu, valsts budžeta izdevumus programmai "Valsts autoceļu fonds" samazina par summu, kas ceļu nozarei ir pieejama no Eiropas Savienības fondiem attiecīgajā finanšu gadā. Ikgadējai mērķdotācijai pašvaldību autoceļiem un ielām piešķirtais finansējums nedrīkst būt mazāks par 25 procentiem no programmai "Valsts autoceļu fonds" piešķirtā valsts budžeta finansējuma, neskaitot prognozētos ieņēmumus no autoceļu lietošanas nodevas. |  | **1** | **Frakcija “No sirds Latvijai”**  Svītrot likuma 12. panta 4.daļā vārdus “ja gadskārtējā valsts budžeta likumā nav noteikts citādi”. |  |  |
| **Pārejas noteikumi** | Papildināt pārejas noteikumus ar 23. punktu šādā redakcijā:  "23. Valsts budžeta programmai "Valsts autoceļu fonds" piešķirto finansējumu no valsts budžeta dotācijas no vispārējiem ieņēmumiem palielina šādā apmērā, līdz tiek sasniegts likuma "Par autoceļiem" 12. panta ceturtajā daļā noteiktais apmērs:  1) no 2018. gada – par summu, kas nav mazāka par starpību starp valsts budžeta faktiskajiem ieņēmumiem no akcīzes nodokļa par naftas produktiem un gadskārtējā valsts budžeta likumā plānotajiem ieņēmumiem no akcīzes nodokļa par naftas produktiem, ja faktiskie ieņēmumi attiecīgajā gadā pārsniedz plānotos ieņēmumus, par bāzes gadu pieņemot pēdējo gadu, par kuru zināmi akcīzes nodokļa par naftas produktiem faktiskie ieņēmumi;  2) papildus šā punkta 1. apakšpunktā minētajam no 2020. gada – par vismaz pieciem procentiem gadā, salīdzinot ar iepriekšējā gadā valsts budžeta programmai "Valsts autoceļu fonds" novirzīto valsts budžeta finansējumu, ja nominālā iekšzemes kopprodukta prognoze attiecīgajam gadam pieaug vismaz par pieciem procentiem." | **2** | **Juridiskais birojs**  Aizstāt likumprojekta tekstā (par likuma pārejas noteikumu papildināšanu ar 23. punktu) vārdus “Valsts budžeta programmai “Valsts autoceļu fonds”” ar vārdiem “Ja gadskārtējā valsts budžeta likumā nav noteikts citādi valsts budžeta programmai “Valsts autoceļu fonds””. |  |  |
|  |  | **3** | **Deputāts A.Matīss**  Papildināt pārejas noteikumus ar 24.punktu šādā redakcijā:  24. Ministru kabinets līdz 2018.gada 1.jūlijam apstiprina plānu par pakāpenisku finansējuma palielināšanu Valsts budžeta programmai "Valsts autoceļu fonds" no valsts budžeta dotācijas no vispārējiem ieņēmumiem, līdz tiek sasniegts likuma "Par autoceļiem " 12. panta ceturtajā daļā noteiktais apmērs. |  |  |
|  | Likums stājas spēkā 2018. gada 1. janvārī. |  |  |  |  |